Paul o ne a itse gore o tshwanetse go dirisa “botlhale jo bo mosola” gore lelapa la gagwe le nne le dilo tse le di tlhokang. (Diane 3:21) A re: “Ke ne ke na le khampani ya motlakase, mme ke ne ka dira tiro epe fela e ke e bonang le fa e ne e duela madi a mannye. Ba bangwe ba ne ba ntuela ka dijo kgotsa ka dilwana tsa mo ntlong. Fa ke ne ke duelwa ka disepa tse nnè, ke ne ke dirisa tse pedi ke bo ke rekisa tse pedi. Seno se ne sa dira gore ke felele ke na le dikokwana di le 40. Fa di gola ke ne ka di rekisa ke bo ke reka tse dingwe tse 300. Moragonyana ke ne ka reka dikgetsi tse pedi tsa mmidi tsa dikilogerama tse 50 ka dikoko di le 50. Ke ne ka fepa lelapa la me le malapa a mangwe a le mmalwa ka tsone.”